CELEX: 62021CN0637
Language: sl
Date: 2021-10-18 00:00:00
Title: Zadeva C-637/21: Predlog za sprejetje predhodne odločbe, ki ga je vložilo Raad van State (Nizozemska) 18. oktobra 2021 – K. R., druga stranka: Staatssecretaris van Justitie en Veiligheid

17.1.2022   
            
            
               SL
            
            
               Uradni list Evropske unije
            
            
               C 24/19
            
         
      Predlog za sprejetje predhodne odločbe, ki ga je vložilo Raad van State (Nizozemska) 18. oktobra 2021 – K. R., druga stranka: Staatssecretaris van Justitie en Veiligheid
      (Zadeva C-637/21)
      (2022/C 24/25)
      Jezik postopka: nizozemščina
      
         Predložitveno sodišče
      
      Raad van State
      
         Stranki v postopku v glavni stvari
      
      
         Pritožnica: K. R.
      
         Nasprotna stranka v pritožbenem postopku: Staatssecretaris van Justitie en Veiligheid
      
         Vprašanji za predhodno odločanje
      
      
                  1.
               
               
                  Ali je treba člen 16(4) Direktive Evropskega parlamenta in Sveta 2004/38/ES z dne 29. aprila 2004 o pravici državljanov Unije in njihovih družinskih članov do prostega gibanja in prebivanja na ozemlju držav članic, ki spreminja Uredbo (EGS) št. 1612/68 in razveljavlja Direktive 64/221/EGS, 68/360/EGS, 72/194/EGS, 73/148/EGS, 75/34/EGS, 75/35/EGS, 90/364/EGS, 90/365/EGS in 93/96/EGS (1) razlagati tako, da vsaka še tako kratka prisotnost državljana Unije, ki ima pravico do stalnega prebivanja v državi članici gostiteljici, zadostuje, da se prekine obdobje odsotnosti več kot dveh zaporednih let iz države članice gostiteljice?
               
            
                  2.
               
               
                  Če je odgovor na prvo vprašanje nikalen: katere dejavnike je treba upoštevati pri ugotavljanju, ali se s prisotnostjo takega državljana Unije v državi članici gostiteljici prekine obdobje odsotnosti več kot dveh zaporednih let iz države članice gostiteljice? Ali je pri tem pomembna okoliščina, da je zadevni državljan Unije središče svojih interesov prenesel v drugo državo članico?
               
            
         (1)  UL, posebna izdaja v slovenščini, poglavje 5, zvezek 5, str. 46.